คลังยันไม่ควบเอสเอ็มอีแบงก์-ออมสิน
รมช.คลัง ยืนยัน ไม่มีแผนควบรวมเอสเอ็มอีแบงก์กับธนาคารออมสิน มุ่งเน้นฟื้นฟูสถานะ ลดเอ็นพีแอลเป็นสำคัญ
6 ก.พ. 2556

รมช.คลัง ยืนยัน ไม่มีแผนควบรวมเอสเอ็มอีแบงก์กับธนาคารออมสิน มุ่งเน้นฟื้นฟูสถานะ ลดเอ็นพีแอลเป็นสำคัญ
นายทนุศักดิ์ เล็กอุทัย รมช.คลัง เปิดเผยว่า ไม่มีแผนการควบรวมกิจการของธนาคารพัฒนาวิสาหกิจขนาดกลางและขนาดย่อม (เอสเอ็มอีแบงก์) กับธนาคารออมสิน โดยขณะนี้ยังมุ่งเน้นการฟื้นฟูเอสเอ็มอีแบงก์ เพื่อให้ฐานะทางการเงินดีขึ้น คาดว่า จะได้ข้อสรุปแผนฟื้นฟูในสัปดาห์นี้ มีเป้าหมายลดหนี้ที่ไม่ก่อให้เกิดรายได้ (เอ็นพีแอล) ลง 1 ใน 4 จากปัจจุบันเอ็นพีแอลอยู่ที่ 3.19 หมื่นล้านบาท พร้อมทั้งขยายสินเชื่อให้ได้ 5% จาก 9.67 หมื่นล้านบาท
"คิดว่าแนวทางการฟื้นฟูด้วยการแยกชั้นหนี้ และความเข้มข้นในการบริหาร จะทำให้ฐานะธนาคารดีขึ้นในปีนี้ และอาจจะสามารถจ่ายโบนัสให้พนักงานได้อีกด้วย" นายทนุศักดิ์ กล่าว
ทั้งนี้ ผลประกอบการของเอสเอ็มอีแบงก์ในปี 2555 มีสินทรัพย์ 9.87 หมื่นล้านบาท มีหนี้สิน 9.63 หมื่นล้านบาท เอ็นพีแอลอยู่ที่ 33% ของหนี้ทั้งหมด และเงินกองทุนต่อสินทรัพย์เสี่ยง (BIS) อยู่ที่ 1 เท่า